Jakub Žur (1754)

Jakub Žur ( Jakob Sauer; * 10. julija 1754 w Hněwsecach, † 8. meje 1799 w Budyšinje) bě serbski kapłan a přiwisnik katolskich rozswětlerjow.

Narodźi so jako syn roboćana w Hněwsecach pola Budyšina a bě wot 1770 do 1775 chowanc Serbskeho seminara w Praze, hdźež wopytowaše wot 1770 do 1772 gymnazij. Wot 1772 do 1775 studowaše filozofiju a teologiju. Po nawróće do Łužicy bě wot 1778 do 1785 z kapłanom najprjedy w Strawałdźe a potom w Radworju. Wot 1785 skutkowaše jako kapłan w Budyšinje. W swojich poslednich třoch žiwjenskich lětach bě wosobinski sekretar biskopa Franca Jurja Loka.

Žur wojowaše w rozswětlerskim zmysle za reformy w katolskej cyrkwi na zakładźe idejow kejžora Józefa II. a zasadźi so za prawa serbskeje rěče.

 Žórło 

 Literatura 
 Rudolf Kilank: Franz Georg Lock – Ein Beitrag zur katholischen Aufklärung in der Oberlausitz. (disertacija), Berlin 1970.
 Rudolf Kilank: Listy Jakuba Žura Francej Jurjej Lockej. W: Lětopis A 13/2, Budyšin 1966, str. 225–238

Kategorija:Muž
Kategorija:Rodź. 1754
Kategorija:Zemr. 1799
Kategorija:Serb
Kategorija:Romsko-katolski duchowny
Kategorija:Wosoba (Budyšin)
Kategorija:Wosoba (Praha)
Kategorija:Chowanc Serbskeho seminara